เบนิกาซิม

เบนิกาซิม (บาเลนเซีย: Benicàssim; สเปน: Benicasim) เป็นเมือง เทศบาล และสถานตากอากาศชายหาดในจังหวัดกัสเตยอน แคว้นบาเลนเซีย ประเทศสเปน ตั้งอยู่ริมชายฝั่งโกสตาเดลอาซาอาร์ ทิวเขาเดแซร์ดเดเล็สปัลเม็สซึ่งอยู่ลึกเข้าไปในฝั่งช่วยกำบังเมืองนี้จากลมเหนือ ชื่อเมืองนี้มาจากชื่อเผ่าบานูกาซิม (Banu Qasim) สมาชิกของชาวเบอร์เบอร์กลุ่มกูตามา (Kutama) ซึ่งตั้งถิ่นฐานในพื้นที่ระหว่างการพิชิตคาบสมุทรไอบีเรียของชาวมัวร์ในคริสต์ศตวรรษที่ 8 เบนิกาซิมตั้งอยู่ห่างจากเมืองกัสเตยอนเดลาปลานาไปทางทิศเหรือ 13 กิโลเมตร ทางตอนเหนือสุดของแคว้นบาเลนเซีย เมืองนี้มีประชากรประมาณ 18,000 คน เศรษฐกิจส่วนใหญ่ขึ้นอยู่กับการท่องเที่ยว เมืองนี้เป็นที่รู้จักกันดีในเรื่องชายหาดและเทศกาลดนตรี เช่น เทศกาลนานาชาติเบนิกาซิม โรโททอมซันสแปลช เป็นต้น อ้างอิง